Türkmenistanyň Döwlet habarlar agentligi, Süleıman ÇARYİEWIŇ suraty / 01.01.2017 / Jemgyıet
Täze — 2017-nji ıylyň ilkinji minutlarynda Enäniň we çaganyň saglygyny goraıyş ylmy-kliniki merkezinde ıene-de bir körpeje türkmenistanly dünıä indi. Ol Türkmenistanda ıetip gelen ıylda doglan ilkinji çaga boldy.
Elbetde, her gün ıurdumyzyň dürli künjeklerinde köp çaga dogulıar. İöne Täze ıyl gijesi dogulmak çaga hem-de onuň maşgalasy üçin aıratyn mana eıedir. Çünki biziň köpimiz üçin 1-nji ıanwar — bu täze ıylyň başlanıan günüdir, kimdir biri üçin bolsa – bu täze durmuşyň başlanıan döwrüdir.
Ene we ata üçin ajaıyp sowgatdyr! Bu çaga Bahargül we Azymberdi Palçyıewleriň ilkinji perzendi.
TDH agentligine habar berişleri ıaly, çaganyň ıagdaıy kanagatlanarly. Doglan oglanjygyň agramy 3 kilogram 145 gram, boıy 50 santimetr. Ene-atasy öňümizdäki Aziada — 2017-niň hormatyna çaga Pälwan adyny dakmagy göz öňünde tutıarlar. Gutarnykly çözgüt milli däp-dessurlardan ugur alnyp, maşgala geňeşinde kabul ediler.
Sagdyn göwreliligi hem-de sagdyn çagalaryň dogulmagyny üpjün etmek, çaga dogrulıan öılerde şertleri gowulandyrmak we beıleki ugurlary öz içine alıan “Howpsuz enelik” maksatnamasy durmuşa geçirilıär. Şeıle hem ganazlylyga garşy göreşmek we onuň öňüni almak maksatnamasy hereket edıär. Çaga dogurmaga ukyply ıaşyndaky hem-de göwreli aıallar, iki ıaşyna çenli bolan çagalar şol maksatnamanyň çäreleri bilen gurşalyp alnandyr.
Türkmenistan “Nahar duzuny ıodlaşdyrmak we uny demir bilen baılaşdyrmak” meıilnamasy boıunça güwänama eıedir.
Tutuş ıurdumyz boıunça saglygy goraıyş, keseliň öňüni alyş we anyklaıyş edaralarynyň hem-de sagaldyş merkezleriniň, şypahana toplumlarynyň köp şahaly ulgamy döredilıär. “Ene mähri” enäniň we çaganyň saglygyny goraıyş merkezi bu ulgamyň möhüm bölegidir.
Enäniň we çaganyň saglygyny goraıyş ylmy-kliniki merkezi hormatly Prezidentimiz Gurbanguly Berdimuhamedowyň gatnaşmagynda 2015-nji ıylyň 20-nji iıulynda açyldy. Ol özüne ylmyň we tejribäniň esasy ugurlaryny, akuşerçilikde, perinatologiıada, intensiw terapiıada we bäbekleriň reanimasiıasynda, lukmançylyk genetikasynda, reproduktologiıada tejribäni hem-de döwrebap tehnologiıalary, keseli anyklaıyş we maslahat beriş hyzmatlaryny, çaga kesellerini bejermegiň ugurlaryny birleşdirıän iri lukmançylyk edarasydyr.
Bölümiň hünärmenleriniň wezipeleri çaganyň ösüşinde kemçilikleri has irki döwürde ıüze çykarmakdan we bejermekden, maşgala usulyıet kömegini hem-de psihologik kömegi bermekden, çagalar üçin okuw we ösüş oıun sapaklarynyň şahsy maksatnamalaryny işläp taııarlamakdan hem-de oňa ene-atalary çekmekden ybaratdyr.
Hormatly Prezidentimiz Gurbanguly Berdimuhamedow tarapyndan saglygy goraıyş ulgamynda özgertmeleriň geçirilmegi, ilkinji nobatda, lukmançylyk hyzmatlarynyň netijeliligini, elıeterliligini we hilini ıokarlandyrmaga gönükdirilendir. Şol hyzmatlar bolsa saglygy goramak meselelerini çözmekde dürli döwlet we jemgyıetçilik düzümleriniň, halkara guramalaryň tagallalarynyň birleşdirilmegini göz öňünde tutıar.
Ene süıdi bilen iımitlendirmegiň esaslary lukmançylyk uniwersitetiniň, lukmanlaryň hünärini kämilleşdiriş kafedralarynyň, ıörite orta lukmançylyk mekdepleriniň okuw meıilnamalaryna girizildi. İurdumyzyň çaga dogrulıan edaralarynyň ählisi ene süıdi bilen iımitlendirmek babatda Bütindünıä saglygy goraıyş guramasynyň ıörelgelerini tejribä ornaşdyryp, “Çaga hoşmeıilli garamagyň hassahanasy” diıen halkara derejä eıe boldy. Ilatyň arasynda ene süıdi bilen iımitlendirmek ıörelgesini wagyz etmek maksady bilen, her ıyl 1—7-nji sentıabr aralygynda Ene süıdi bilen iımitlendirmegiň milli hepdeligi geçirilıär. 2016-njy ıylda «Ene süıdi bilen iımitlendirmegi wagyz etmek we goldamak hakynda» Türkmenistanyň Kanuny kabul edildi. Onda enäni we çagany goramagyň döwlet kepillikleri berkidildi.
Hormatly Prezidentimiziň bagtyıar we sagdyn enelik hem-de çagalyk, maşgalanyň durmuş taıdan goralmagy, aıallaryň we çagalaryň hukuklarynyň üpjün edilmegi üçin iň gowy şertleriň döredilmegi barada hemmetaraplaıyn alada etmegi döwlet Baştutanymyzyň enelerimizi jemgyıetimiziň hem-de döwletimiziň mizemez daıanjy hasaplaıandygynyň aıdyň subutnamasydyr.
Döwlet Baştutanymyzyň belleışi ıaly, häzirki döwürde köp çagalylyk jemgyıetiň durmuş abadançylygynyň, onuň ertirki güne bolan ynamynyň alamatydyr.